*Projekts*

LATVIJAS REPUBLIKAS MINISTRU KABINETS

2020. gada \_\_. \_\_\_\_\_\_\_ Ministru kabineta noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2015.gada 25.augusta noteikumos Nr.497**

**"Notiesātā vai apcietinātā pārvešanas un apsardzes kārtība veselības aprūpes pakalpojuma saņemšanas laikā ārstniecības iestādē ārpus ieslodzījuma vietas"**

Izdoti saskaņā ar

Latvijas Sodu izpildes kodeksa 78.2 pantu un

Apcietinājumā turēšanas kārtības likuma 22.2 pantu

Izdarīt Ministru kabineta 2015.gada 25.augusta noteikumos Nr.497 "Notiesātā vai apcietinātā pārvešanas un apsardzes kārtība veselības aprūpes pakalpojuma saņemšanas laikā ārstniecības iestādē ārpus ieslodzījuma vietas" (Latvijas Vēstnesis, 172, 03.09.2015. nr. 2015/172.8) grozījumu un papildināt noteikumus ar 13.1 punktu šādā redakcijā:

''13.1 Ieslodzītā pārvešanas laikā ar ieslodzījuma vietas operatīvo transportlīdzekli nodrošina vismaz šādus pārvešanas apstākļus:

13.11. transportlīdzeklis tiek pārbaudīts un uzkopts pēc katras ieslodzītā pārvešanas;

13.12. ieslodzīto pārved transportlīdzeklī, kas paredzēts šim nolūkam un kurš atbilst normatīvajos aktos par drošības prasībām ceļu satiksmes drošības jomā noteiktajām prasībām un aprīkots ar tajos noteiktajām drošības ierīcēm;

13.13. ieslodzīto personu skaits nepārsniedz transportlīdzeklī pieļaujamo pārvedamo ieslodzīto skaitu;

13.14. transportlīdzekļa slēdzamajā nodalījumā ieslodzīto pārvešanai tiek nodrošināti vismaz šādi apstākļi:

13.14.1. vismaz 0,6 kvadrātmetrus liela sēdvietas platība uz vienu pārvedamo neatkarīgi no transportēšanas ilguma;

13.14.2. transportlīdzekļa slēdzamā nodalījuma augstums no grīdas līdz griestiem ir vismaz 180 cm;

13.14.3. ir iebūvēta autonoma gaisa apsildes iekārta, kas apsilda slēdzamo nodalījumu un katru atsevišķo nodalījumu ieslodzīto pārvešanai;

13.14.4. ir iebūvēts antivandāls nakts un dienas apgaismojums, kas ierīkots katra atsevišķā nodalījuma griestos pie starpsienas un slēdzamā nodalījuma griestos, un katrs no tiem ir ieslēdzams atsevišķi. Apgaismojuma ieslēgšana un izslēgšana tiek dublēta pie vadītāja un slēdzamajā nodalījumā;

13.14.5. ir iebūvēta kondicionēšanas iekārta, kas kondicionē gaisu slēdzamajā nodalījumā un atsevišķajos nodalījumos ieslodzīto pārvešanai.”

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs